section_heading: Životopis
paragraph_text: Skladao je stotinjak 100 djela, crkvenih (kantata, lauretanske litanije, simfonije, komorna djela, mise, oratorije, motet, marijanske antifone, trija) i svjetovnih djela. Sačuvana su u rukopisima u crkvenim, samostanskim i aristokratskim glazbenim zbirkama u Austriji, Češkoj, Slovačkoj, Njemačkoj, zatim u Mađarskoj, Belgiji te u Sloveniji i Hrvatskoj. U glazbi mu se isprepleću obilježja kasnog baroka u rani klasicizam jer je stvarao u doba prijelaza tih dvaju stilskih razdoblja. Stil Ivančićevih simfonija ubraja ga u najvažnije vjesnike ranoga klasicizma u habsburškim zemljama.